Hêzanê Xelisnayîşê Efrînî (HRE) bi eşkerayîyêke derheqê çalakîyanê xo de eşkerayîyêke daye.
Eşkerayîye de dîya zanayene ke 4ê kanûne de herêma Ezazî de vera baregehê 'Polîsanê Taybetan' ê dewleta tirke çalakîyêke ameye kerdene û çalakîye de wesayîtêkê îşxalkeran ameyo îmhakerdene û 2 polîsî zî birîndar bîyî.
HRE dîyar kerd ke 6ê kanûne de zî herêma Babî de bi metodê sekbanîye çalakîyêke ameya kerdene û netîceya ney de zî cergêkê dewleta tirke ameyo kiştene. Eşkerayîye de ame vatene ke 7ê kanûne de herêma Marê de çalakîya sekbanîye de cergêk kişîyayo.
HRE ard ziwan ke ê do hêrişanê dewleta tirke ya îşxalkere rê tim wina cewab bidê.
